Kirjanpitoyksiköt

Yhteisrahoitteisen toiminnan kustannusvastaavuuslaskelman laatiminen

Valtiokonttori on uusinut määräyksen Yhteisrahoitteisen toiminnan kustannusvastaavuuslaskelman laatiminen. Määräys tulee voimaan välittömästi ja ensimmäiset uuden määräyksen mukaiset kustannusvastaavuuslaskelmat laaditaan vuodelta 2014.

**Esittämisraja toimintakertomuksessa nousee**

Valtion taloushallinnon strategian 2020 (VM 7/2014) yhdeksi yhteisrahoitteisen toiminnan menettelyjen yksinkertaistamisen toteuttamisen toimenpiteeksi on määritelty kustannusvastaavuuslaskelmien esittämisvelvollisuuden rajan nosto.

Kustannusvastaavuuslaskelman toimintakertomuksessa esittämisen rajaa on nostettu 100 000 eurosta 1 milj. euroon. Kirjanpitoyksikön tulee esittää yhteisrahoitteisen toiminnan kustannusvastaavuuslaskelma toimintakertomuksessaan silloin kun kirjanpitoyksikön saama ja varainhoitovuodelle jaksotettu rahoitus on vähintään 1 milj. euroa.

Toimialajohtaja Mikko Kangaspunta

Apulaisjohtaja Maileena Tervaportti

**Tiedoksi:** Valtiontalouden tarkastusvirasto